VIIENDA KOOSSEISU

OTSUS

Haapsalu,								19. detsember 2008 nr 
									Eelnõu

Loode-Eesti Jäätmekäitluskeskuse AS-i 
aktsiate võõrandamine

Võttes aluseks Loode-Eesti Jäätmekäitluskeskuse AS-i 11.11.2008 toimunud erakorralisel üldkoosolekul otsustatu ning juhindudes kohaliku omavalitsuse korralduse seaduse § 22 lg 1 p 25, § 35 lg 4, Haapsalu põhimääruse § 12 lg 1 p 26 ning haldusmenetluse seadusest, Haapsalu Linnavolikogu otsustab:

1.	Lõpetada osalus Loode-Eesti Jäätmekäitluskeskuse AS-is, registrikoodiga 10996397 ja müüa Haapsalu linnale kuuluvad 200 aktsiat nimiväärtusega 100 krooni Ragn Sells AS-le, registrikood 10306958, hinnaga 55 krooni ühe aktsia eest, kokku summas 11 000 krooni.

2.	Volitada linnapead Ingrid Danilov sõlmima Ragn Sells AS-ga aktsiate müügileping eelnimetatud tingimustel ja üle kandma aktsiad Haapsalu linna väärtpaberikontolt Ragn Sells AS-i väärtpaberikontole.

3.	Otsus jõustub teatavakstegemisest.

4.	Otsuse peale võib esitada kaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Loode-Eesti Jäätmekäitluskeskuse AS-i aktsiate võõrandamine“

Loode-Eesti Jäätmekäitluskeskuse AS-i juhatus kutsus 11. novembril kokku aktsionäride erakorralise üldkoosoleku, et arutada ettevõtte edasise tegevuse jätkamise võimalusi ning muid variante.
Juhatuse poolt antud ülevaatest selgus, et ettevõtte juhatuse poolt Kohila vallale tehtud ettepanekut, algatada olulise ruumilise mõjuga üldplaneering, mis kavandaks Kohila valda kaasaegset jäätmekäitluskeskust, ei ole vallavolikogu maaelu-ja keskkonnakomisjoni liikmete vastuseisu tõttu võimalik volikogus algatada. Sellest lähtudes jõudis juhatus järeldusele, et ettevõtte aktiivne arendustegevus tuleb peatada.

2008. aasta lõpu bilansi prognoosi järgi kujuneb aasta kahjumiks 1 570 000 krooni, omakapitali jääb 2 430 038 krooni. Ettevõtte enamusaktsionär on Ragn Sells AS, kellele kuulub 43 678 aktsiat. Ülejäänud 1322 aktsiat jagunevad erinevate omavalitsuste vahel.

Üldkoosolekul arutati kahte edasist tegutsemisvarianti:
1. Ettevõtte likvideerimine ja vara jagamine.
2. Tegevuse jätkamine.

Ettevõtte likvideerimise korral kujuneb ühe aktsia väärtuseks 2 430 038/45 000 = 54 kr aktsia. Tegevuse jätkamise korral on vajalik aktsiakapitali tõstmine. Lisaks aktsiakapitali tõstmisele eeldab tegevuse jätkamine ettevõtte äriplaani ja tegevusvaldkonna muutmist, sest senine äriplaan omavalitsuse heakskiitu ei leidnud ning on oma sisult aegunud.

Enamusaktsionäri poolt pakuti välja alternatiivvariant – aktsiate väljaost Ragn Sells AS-i poolt hinnaga 55 krooni aktsia. Seda varianti pooldasid üldkoosolekul viibinud teised aktsionärid, millele hiljem andis Ragn Sells AS-i nõukogu oma nõusoleku.

Linnavalitsus teeb ettepaneku eelnõu otsusena vastu võtta.

Aivar Sein, aselinnapea
05.12.2008